經數:一九一二

經名:止觀輔行傳弘決卷第三之三

頁數:二四一

上	欄

下文云. 凡有多種. 若論九人生方便1中.

則取圓敎六根淨位攝入三種意生身中. 亦

應可解. 以□未斷無明未生實報. 玄文不

云攝入三者. 以觀勝故且置不論. 又意

生之名宜在敎道. 三種意因移等者. 因移果

易從下生上. 束此下依論束爲三道. 此十

下辨同異. 此惑下結成攝法. □如文. 料簡

中云及通菩薩等者. 等取別妙十住. 塵沙

雖不潤生等者釋疑. 疑云. 界外潤生正由

無明. 旣不由塵沙何須先斷. 釋曰. 障化

道故. 故須先斷. 爲眞化方便. 故先斷此惑.

斷已方能. 進修中觀. 破實報中相應獨頭.

塵沙爲枝無明爲本. 探說後位故云皆去.

故知假觀正攝得塵沙等者. 三種生身中. 初

人旣於彼界能斷塵沙. 故云正攝. 破塵沙

已必能進破無明. 故名亦攝. 若別論者. 無

明始終. 自爲中觀所攝. 言若別圓二人等

者. 約相攝說故取圓人. 此中正意論於覺

法種類二人. 別惑之名義兼無明. 故云被

伏. 若單論塵沙界內已斷. 何須論伏. 故於

界外但修中觀破彼無明. 故云三道. 從斷

位說故云初地. 旣但云地故知意生且論

權位. 若不爾者. 豈圓六根更入別地. 二十

智者在玄義智妙中列. 謂三藏有七. 一世

智. 二外凡. 三內凡. 四四果. 五支佛. 六菩薩

七佛果. 通敎有五. 一四果. 二支佛. 三入空

菩薩四出假菩薩. 五佛果. 別敎有四. 一十

信. 二三十心. 三十地. 四佛果. 圓敎有四. 一

五品. 二六根. 三四十心四佛果. 彼文三佛同

中	欄

在後列者. 同是有敎無人實果久滿. 如此

列者且據大分. 未爲委悉. 亦爲三觀所攝

者. 三觀攝之有通有別. 通者藏通2十智空

攝. 別敎假攝. 圓敎中攝. 別者. 藏通二乘. 通

敎入空菩薩. 別敎十住菩薩. 乃至藏通兩佛

智. 亦爲空觀所攝. 三藏菩薩智. 通敎出假

菩薩智. 別敎行向菩薩智. □爲假觀所攝.

別敎初地已去智. 中觀所攝. 此則次第三觀

攝. 圓敎智卽爲一心三觀所攝. 若且從一

往據位說者. 3圓敎六根智七信已前. 亦爲

空觀所攝. 八信已上亦爲假觀所攝. 初住

已上但爲中觀所攝. 前三敎智若開權顯

實. 無復次第. 若得此意. 一期佛敎所明諸

智□爲三觀攝盡. 是故止觀攝一切智. 次

攝一切行者. 不出正助. 故歷四敎皆明

二行. 毘波舍那等者. 引證正助. 大經二十七

云. 言毘婆舍那破煩惱者. 何故復修奢

摩他耶. 今明以定助慧者. 且擧須助是故

引之. 其實定慧俱是正修. 慈等事觀方名爲

助. 四敎相望. 皆總以前助於後敎. 自行旣

爾. 說及化道亦復如是. 亦以三觀攝四敎

行. 正助下明智行. 故前兩敎束爲空行.

別敎爲假. 圓敎爲中. 藏通如文. 假觀中言

俗理者. 緣於俗諦□沙三昧. 言俗事. 緣

衆生病及神通等利生之事. 中觀中云皆摩

訶衍者. 具如大品廣乘品. 於中善簡通別

之相方應今文. 十二因緣卽佛性者. 卽三佛

性. 大經二十五云. 無明有愛是二中間. 卽是

中道. 如是中道能破一切生死. 是則應破

下	欄

二死三道成三佛性. 具如第九約十二緣

明十乘中說. 從復次下. 廣明諸敎正助行

相. 始自有漏終于圓極. 尋文可見. 初明

事禪. 次四念下. 入空行法. 四意止者. □是四

念處. 仁王經中名四意止. 四境止心故名爲

定. 三十七品至陰境十乘中說. 四諦中三

是有爲者. 苦集是有爲有漏. 道諦是有爲無

漏. 雖漏無漏而通屬有爲. 十六行者. 論文

廣明. 今略出行相. 苦下四行. 謂無常苦空

無我. 觀陰緣生念念生滅故無常. 爲無常

所逼故苦. 一相異相不可得故空. 我我所不

可得故無我. 集下有四. 謂集因緣生. 有漏

和合能招苦果. 故名爲集. 觀於六因能生

苦果. 故名爲因. 觀於四緣能生苦果. 故名

爲緣. 還受後有苦. 4故名爲生. 滅下四行

者. 謂盡滅妙離. 一切苦盡故名爲盡. 諸煩

惱滅故名爲滅. 一切第一故名爲妙. 超過

生死故名爲離. 道下四行者. 謂道正跡乘.

能至涅槃故名爲道. 非顚倒法故名爲正.

聖人行處故名爲跡. 運至三脫故名爲乘.

新經論名與此稍別. 舊云空. 新云不淨. 舊

云盡. 新云靜. 舊名正. 新云如. 舊云跡. 新

云行舊云乘. 新云出餘名□同大意可見.

婆沙云. 苦時亦見無常空無我. 何故但說

苦. 答. 亦應說見無常等也. 不說者有餘

之義. 復次若說苦卽是說餘. 復次苦唯在

苦. 無常通三諦空無我通一切法. 餘三諦

下行相. 各有料簡亦爾. 四弘下. 入假行法.

十八不共法. 至下助道中說. 今但對當而

經數:一九一二

經名:止觀輔行傳弘決卷第三之四

頁數:二四二

上	欄

已. 已對九法餘九法闕. 謂無異想. 無不定

心. 無不知已捨. □止攝. 欲精進念慧解脫解

脫知見無減. □應觀攝. 三三昧三解脫至第

七卷說. 六度如隨自意及助道中說. 乃至

下. 入中行法. 九種大禪□在地持. 法界次第

中略釋. 依彼略出名數. 一自性禪. 於聞思

前一心修止觀. 或止觀同類法1◎

止觀輔行傳弘決卷第三之三

止觀輔行傳弘決卷第三之 四

唐毘陵沙門湛然述

◎2第二一切禪. 於中又二. 一世間. 二出世

間. 世及出世. 各有三種. 一現法樂. 二出生

三昧功德. 三利益衆生. 第三難禪有三. 一

捨禪而生欲界難. 二具一切功德過二乘

上難. 三依禪得菩提難第四一切門有四.

謂四禪. 五善入禪有五. 謂四無量及不味

著. 六一切行禪有十三(云云)七除惱禪有八.

八此世他世禪有九. 九離見禪有十. 百八三

昧楞嚴居首. 名出大品大論廣解. 十八空

第五卷廣釋. 十喩. 偈曰. 幻焰月空響城夢影

像化. 在後略解. 及五百陀羅尼聞持爲首.

名3在大品. 大論亦解4◎5此攝一切位者.

初來意中. 先明無位. 欲明於有. 先辨無

者夫次位之來出自聖心. 聖心本寂次位何

施. 逗物根緣階級同異. 自非絶位極聖焉

能判於諸下. 是故先明無位之理. 次方約

中	欄

事說於諸位. 又無故約眞有卽寄俗. 眞俗

不二故先辨眞. 故楞伽第四佛語心品云. 第

一義中無復次第. 今文從義故云寂滅眞

如. 又下文偈中云. 十地則爲初. 初地則爲

八第九則爲七. 七亦復爲八. 第二爲第三.

第四爲第五. 第三爲第六. 無所有何次. 唯

此是四卷經文. 餘所引者. □是七卷經文. 經

云無位唯此一文. 上下諸文盡明次位. 然

以方等部多斥三藏位義復少. 當知楞伽

約圓理邊明無次位. 約事非無. 縱明圓

事多是界外相卽法門. 是故經中圓位又少.

故彼經別序中. 世尊受請入楞伽城時. 以

神通力作無量寶山. 山皆有佛. 一一佛前

皆有羅刹及以衆會. 十方國土皆於中現. 此

與淨名合蓋現變何殊. 尙未及般若十方

請者. 皆名釋提桓因. 加說者皆名善現身

子. 驗知彼部方等明矣. 次位旣爾. 所論法相

亦應備四亦少三藏意如向說. 卽如羅刹

王本宮思佛. 佛說幻化等法. 卽通敎也. 發

得善根離心意識入如來藏. 卽別圓也. 若

準此意例餘可知. 別序之文序圓尙少. 驗

知正說圓義不多. 故正宗中大慧問曰. 淨一

切衆生自心現流爲漸爲頓. 佛言. 是漸非

頓. 下文雖說佛淨衆生自心現流頓現一

切. 此語漸極稱之爲頓. 卽別妙覺位耳. 肉

復文立五種種性. 謂佛菩薩聲聞不定無性.

以未開權諸性尙隔. 豈同法華敗種得記.

肉復五6法及三自性八識二無我. 全是別義.

下	欄

豈得執一言無次位耶. 又大乘下明有次

位. 向明無位亦是大乘. 今復明有故云又

也. 良以下和會有無. 如前所說非證無位

不能辨位. 復防愚夫偏執無位. 是故結

云次位何嫌. 若析下正明諸敎次位. 初三

藏. 云七賢七聖者. 七賢謂七方便. 七聖謂

信行法行. 信解見得. 身證時解脫不時解脫.

二十七賢聖者. 開初果向爲三. 謂信行法

行無相行. 及初果爲四. 五第二果向. 六第二

果. 七第三果向八第三果. 於此果中又開

爲十一. 謂中生. 行不行. 樂定樂慧. 轉世現.

信解見得身證. 幷前七爲學人十八. 開無

學爲九. 謂退護. 住思. 死不退. 慧解脫俱解

脫不壞法. 俱舍云. 世尊說學人十八謂四

向三果. 7信法行. 信解見得. 家家一間. 五含.

謂中生. 行不行. 上流. 無學九. 謂退護思住.

達不動. 不退慧解脫俱解脫. 此二十七名爲

福田. 問. 何緣身證不預其數. 答. 無漏三學

是聖者因擇滅涅槃是聖者果. 滅定有漏不

是依因. 故不預數. 欲委悉知請尋本論. 中

含四十. 長者問佛. 福田有幾佛答同俱舍.

餘之二門旣各有論. 亦應有位. 今闕不論.

三乘共位如下次位中辨. 通敎之中. 旣無四

門論部之異. 故但依經列共十地. 次別位

者. 亦如楞伽初地菩薩爲佛所加. 百千萬

劫集諸善根漸入諸地. 至法雲地坐大蓮

華. 今文正用瓔珞所列諸位. 不得意成三十

心等者. 事不獲已施設敎道. 權接物機非

佛本意. 意在初地中道實相猶居地前伏惑

經數:一九一二

經名:止觀輔行傳弘決卷第三之四

頁數:二四三

上	欄

之位. 名不得意. 得意卽入破無明位. 是故

卽在第二觀後. 或純假觀者. 一者辨於失意

之人. 二者初地旣同初住. 是故此敎但成假

觀. 圓位中開示悟入. 且證因位. 等覺或在

十地中明. 開合四句以判圓位. 如前所說.

具在玄文. 十四般若者. 問. 仁王釋修行五

忍中. 文列十四忍無般若之名. 今何故云

十四般若. 答. 忍因智果. 忍伏智斷. 伏必有

斷故從斷說. 問下料簡者. 爲不曉者更

1重立疑. 執前楞伽及諸大乘明空蕩相. 何

須明位而云止觀攝次位耶答中. 還以前

來所明諸大乘經. 皆明次位. 雖說下. 牒前

良以已下諸文. 汝避有入無意偏文局. 肉

同外人邪無等耶. 中論下. 引論斥於執無

位人. 位卽因果. 汝言無位卽無因果. 似同

外人撥無世間及以出世三種四果. 無何等

下重徵執者. 汝爲無於何等因果. 見旣下

判執無者. 旣未證入凡見灼然執云無位

則破生滅. 尙不下肉也. 拙度尙有三藏因

果. 汝尙無之. 肉能有後三敎因果. 此斥下

結. 言此斥外道者. 意在斥執無位之人.

汝云都無同彼外道. 若斥下破小. 一往與

之. 汝若欲以大乘斥小. 謂小唯有三藏

因果無後三番因果位者. 汝能破者仍須

有後三番因果. 汝但破他全無諸位. 故知

卽同外人邪破. 如我下正明今家用破之

式. 但以智破惑名之爲破. 如汝所破以惑

破智. 稱之爲破. 不同外道推與誰乎. 問.

下引論偈. 一一位中及以料簡. 皆云破三

中	欄

道者何耶. 前初明理. 理全是惑故次破

穩. □惑爲智惑爲所破. 智破惑時業苦俱

破. 破必前後淺深位別. 是故明位還須寄

於所破三道. 點此一語者. 結要. 直言曰言.

詮義曰語. 亦是所引論序名爲一語. 今且

從直言. 謂一言者卽是破也. 以大破小爲

治內. 以小破邪爲治外. 此引叡公中論

序也. 序云. 百論破外以閑邪. 斯文□內之

留滯. 今通用彼序兩論意以成一家破立

之式. 廣雅云. 閑者正也. 破外故去有邊之

邪. 治內故法無邊之小. 此存漸法. 大小邪

正以論相破. 準大乘經復應更云以圓

破偏. 準法華意開偏顯圓. 今但下憑敎.

還依前來二諦釋義. 是故不可偏執有無.

有無□皆憑敎故也. 無句是菩薩句. 及點

空論位等. □是二諦之文. 次引中論者. 論

有四句. 且以三句封於三觀觀觀於惑惑

落不俱. 故使三觀各有諸位. 當知論偈是

略辦位. 云何言無. 此中不以初句對位

者. 已從能破而立次位. 因緣但是所觀之

境所破之惑. 故不對之. 餘文對於三藏敎

者. 一往從義且借對初. 非論本意. 此論前

文正明衍門. 是故偈意正在三藏攝在初觀

之中. 初空句中但云破三道成菩薩者. 擧

勝兼劣. 故云須陀洹智斷是菩薩無生. 復

但云六地等者. 以通菩薩明位不同. 具如

第六卷中. 今亦且略擧六地一邊. 義實通於

七地齊二乘也. 若云七地齊二乘者. 卽應

下	欄

云八地爲方便. 方便者具有二義. 若未被

接卽以出假爲方便. 若被接者卽以修中

爲方便. 故下文云. 八地聞中九地修觀破

無明. 此語極下根者爲言. 今言七地此據

中根. 言爲如佛者. 此亦二義. 若別爲菩薩

立忍位者. 則第十佛地邊有菩薩位. 故云

如佛. 若被接者至此旣破一品無明. 亦能

2入相如彼八相. 故云如佛. 六地已前破

界內三道. 至此則破界外三道. 假名句中言

破界外三道者. 且據前句未被接者說.

則前二句但斷界內三道. 中道句中同異3此

說六攝敎者. 初略引婆沙明攝諸敎. 凡言

敎者. 是通途之言. 但有指[&FFFF]#分判辨說皆

名爲敎. 是故此中邪正偏圓俱皆有敎. 次別

明心攝. 初攝世間. 僧□衛世等者. 一切外

道所尊有三. 謂迦毘羅等. 如第十卷釋. 今

略列一人. 僧□此云□□. 衛世是所造之

論有十萬偈. 此云無勝. 九十五種者通擧

諸道. 意且出邪. 準九十六道經. 彼經兩卷

一一釋出所計相貌. 於諸道中一道是正.

卽佛道也. 故大論二十五云. 九十六道中. 實

者是佛今文但云九十五者. 論邪道故. 九

十五中. 二名似正. 謂修多羅及阿毘曇. 餘

九十三名體俱邪. 尋經識之. 甚補正智. 問.

華嚴云. 九十六道悉皆是邪. 此云何通. 答. 華

嚴斥小故皆云邪. 故百論云. 順聲聞道者

皆悉是邪. 故論二十五又云. 九十六道□不

能得諸法實相. 又四十一云. 九十六道不

說意生. 信是小乘陸斷之說. 故五十三五十

經數:一九一二

經名:止觀輔行傳弘決卷第三之四

頁數:二四四

上	欄

六七十三□同華嚴. 斥云是邪. 五行者. 此

起黃帝感玄女星精說此五行. 白虎通曰.

火者陽尊. 水者陰卑. 木者少陽. 金者少陰. 土

者大包. 故二陰三陽. 尊者配天. 水者1唯也

任養萬物. 木者觸也觸動萬物. 火者化也謂

變化萬物. 金者禁也禁其始起. 土者吐也含

萬物也. 是故萬類皆爲五行之所攝盡. 六

甲者. 甲頭也. 一甲五行. 一行二日六甲六十

日. 一年之中. 甲經六□行三十六. 白虎通

云. 甲有十干時有十二. 所言干者數也. 甲

者萬物之甲如甲未開. 乙者屈也. 如萌蟠屈

未欲出也. 丙者明也. 謂萬物明也. 丁者彊

也. 戊者盛也. 已者起也. 庚者更也. 辛者始也.

[&FFFF]#者任也. 癸者度也. 言十二時者. 子者慈

也. 丑者紐也. 寅者演也. 卯者茂也. 辰者震也.

已者起也. 午者長也. 未者味也. 申者2身也.

酉者收也. 戌者滅也. 亥者該也. 此干及時亦

收一切. 故以言之. 乃至成閏度數等. 非今

所論. 廣如律曆. 陰陽者. 太玄經云營大功

明萬物者曰陽. 幽無形不可測者曰陰.

易曰. 一陰一陽之謂道. 陰陽不測之謂神.

歲月時等乃至五行八卦莫不□爲陰陽所

攝. 故陰陽之法布於世間. 義不可盡. 八卦

者. 謂震兌□坎乾坤艮巽. 一卦六爻. 爻謂適

時之變. 又爻者效也謂陰陽氣也. 易曰. 掛

一以象三3十. 有八變而成卦. 五經者. 白

虎通曰. 孔子見周道陵遲自衛反魯以定

五經說行其道. 禮記經解曰. 溫柔敦厚詩敎

也. 疏通知遠書敎也. 廣博易良樂敎也. 潔靜

中	欄

精微易敎也. 恭儉謙敬禮敎也. 屬辭4比事

春秋敎也. 今謂禮樂尙書詩易春秋. 有云. 傳

也. 禮有三. 謂周禮儀禮禮記. 傳有三. 謂公

羊[&FFFF]#梁左傳. 故云九經. 子謂百家諸子. 史

謂諸國史藉. 故以四類攝一切書. 謂經史

子集. 集謂古今賢良所抄. 如御覽之流. 今

爲略知世法同異不煩廣出. 意在總知悉

從心起. 云何下. 明出世敎二論不同. 初文

有喩有合. 具如第一卷中所引華嚴. 次空

經喩中具含七敎. 八中無□密者. 具如前

開章後料簡. 次從觀心因經下至與如來

等. 卽藏等四敎也. 次又觀心下頓觀也. 次從

若觀心因緣至熟5□之經漸觀也. 法華不

同諸文. 但是會漸歸頓. 涅槃四人皆知佛

性. 故四句相卽. 若準大經五時譬意. 則以

華嚴譬乳. 今且逐便卽以華嚴別爲一頓.

漸中仍更存於四味. 故以三藏譬於乳味.

加共般若如酪. 雖無別部共般若文. 取方

等般若中或一會一時一章. 獨明共意其流

亦多. 又今論觀理攝法該廣. 是故從容於漸

敎中明共般若. 若的判敎則不用此文. 漸

次敎中對方等般若. 皆云卽空等者. 能攝

體卽所攝未卽. 雖復未卽且從能說. 故□

云卽. 次明法華涅槃者. 意顯止觀□攝開

顯□拾敎故. 涅槃意者. 彼經四敎皆知常

住. 故本意在圓. 權用三敎以爲蘇息. 實不

保權以爲究竟. 元意知圓是故相卽. 粗心

若息還依頓觀. 方等亦作四句相卽. 與

涅槃何殊. 答. 方等但大小相對一時共聞. 四

下	欄

不相離義同相卽. 不同涅槃卽解卽修. 又

此方等亦6卽中論四句卽文. 非謂四敎卽

能相卽. 又此中文是寄五時. 順彼經部或卽

或離. 故修行者隨用幾句而得見實. 又若

將微塵經卷以譬八敎. 其文雖略大意亦

足. 謂初小後大. 漸也. 大小不定. 不定也. 漸

中具四卽七也. 次不定觀中. 云若觀因緣.

又觀因緣卽是佛性者. 此有兩意. 一者現在

習圓成不定人. 謂元知圓理或時且觀因

緣生法重觀因緣. 成卽中觀卽見佛性如

三止觀中云. 或指世界爲第一義. 或事或

理卽其相也. 二者發圓宿習如於現在但

觀生滅. 後復數數觀於緣生. 卽見佛性. 是

故初觀因緣如乳. 因觀因緣得見佛性.

故云如乳殺人. 空假皆有又觀之文意□準

此. 至觀中道亦有又觀之言. 則闕一意

但是利根超入深位. 若作發習者. 如五品

位但是伏惑因習發卽破無明. 亦是不

定. 略攝下以略例廣. 復次下明用心攝諸

敎之意. 文具二意. 卽是能化所化之別. 一

約所化. 謂破衆生心塵出一切法. 二者佛

旣先得. 今敎衆生卽是化他. 能所相成. 義

不可闕. 上六下. 次明六法更互相攝卽不

思議. 問. 如前所說理乃至敎. 自他因果一

切備足. 何須更明一一攝五. 答. 如前所

明. 一一門中皆具偏圓其義似備. 一一法

中自不相收似權不攝實肉餘五耶. 今言

攝者. 此之六法未互相收. 六義前後次第相

生. 故今文云. 次第可解. 言直以者. 擧一例

經數:一九一二

經名:止觀輔行傳弘決卷第三之四

頁數:二四五

上	欄

諸. 直以一文尙攝一切. 肉復六耶. 如理不

攝惑智行位等. 但理而已不具諸法. 肉權

實之理似未相收. 猶如六度雖各自圓. 仍

須一一宛轉相攝. 無非法界方名具足. 是

故前六但似相待. 故須更明絶待之相. 何

者. 一理必攝一切諸理謂權卽實. 卽理論

惑故理攝惑. 性德般若不出於理. 又離理

無智故理攝智. 性德解脫緣因無缺. 又離

理無行故理攝行. . 理性十界凡聖位足. 又

離理無位故王攝位. 心塵具含大千經卷.

又離理無說故理攝敎. 次惑攝一切者. 亦

應云一惑攝一切惑. 但是文略. 乃至敎亦

如是. 初一惑一切惑者. 心具三惑如一貪心

諸惑具足. 彊弱相□而不現行. 故惑攝諸

惑惑體是理故惑攝理. 惑旣卽理. 智行位敎

準惑約理一一說之. 次智攝一切者. 一空一

切空空卽假中故. 一智攝諸智. 智冥如境境

智不二故智攝理. 煩惱般若體相本一. 又以

能破對於所破. 以能攝所故智攝惑. 般若

旣脫. 緣了體同. 又凡所有智皆能導行. 故智

攝行. 性德般若照十界位. 又若無智者無

位可階. 又有惑則有智惑亡則智息. 故以

智攝位. 權實二智無敎不收. 故智攝敎. 次

位攝一切者. 六度法界收一切行. 脫卽法身.

緣正體一. 又依理起行女善理均. 故行攝

理. 縛脫體一逆卽菩提. 又有惑卽有行. 惑

窮卽行息. 故得行攝惑. 解脫卽般若. 行能

淨於智故得行攝智. 非行不登位位滿行

方終. 故得行收位. 依敎以修行敎本譚於

中	欄

行. 故得行收敎. 位攝一切者. 心佛及衆生

是三無差別. 約行初品尙具諸位. 若證得

者. 初住具一切一住一切住. 是故得一位

遍收一切位. 初住卽法界乃至六卽位. 位位

皆云卽故得位收理. 有位良由惑. 惑窮則

位終故得位收惑. 無位不有智位滿故智

極. 又由智故進位位窮則智亡. 故得位收

智. 入位必由行行遍一切位. 故得位收

行. 進位故設敎敎譚不出位. 故得位收

敎. 次敎攝一切者. 如聞阿字門則解一

切義. 以於一佛乘分別說三故. 故得敎收

敎. 敎詮一切法文字卽實相. 故收一切理.

迷敎生諸惑敎詮一切惑. 故得敎收惑. 依

敎生於解解滿故敎興. 故得敎收智. 依敎

故生行. 行窮一切敎. 故得敎收行. 敎詮一

切位敎生一切位. 故得敎收位. 如上相攝

仍約敎法相生而說. 若直約頓一向說者.

理中具五乃至敎體卽五. □法界故. 思之

可見. 不簡偏圓一一皆爾. 故此六法不

出寂照不思議中一妙止觀. 止觀攝六六互

相攝. 卽是理性止觀. 乃至敎他止觀彼彼

不二. 此之六法卽是前來不次第體. 體中

所攝不思議法1◎2次明偏圓中. 初明來意

者先牒前意. 正指前來體所攝法. 指前六

番一一番中攝一切法. 及一一法更互相攝.

故云無法不收. 收法旣多下. 正明來意.

收法旣多. 故一一法應須識知大小乃至不

思議意. 大小卽是略標初二兩門. 共不共

明用三四二門. 半滿旣與大小義同. 故

下	欄

不別列. 故知圓頓實三一向不共. 偏漸權三

有共不共. 藏通是共. 別是不共也. 權實雖

與前四義同. 須將權實以簡前四. 小半

一向是權. 大滿有權有實. 圓頓二種一向

是實. 偏漸二種一向是權. 以思議不思議更

簡五雙. 例此可解. 故此五章文五義三. 半

滿同大小. 漸頓同偏圓. 權實判前四意唯

在於開. 夫至理下明說章意. 意者. □是無

說而說. 無說卽是自行爲他故說. 說必不

出此之五雙. 問. 此是判前攝法顯體. 云何

乃言爲他故說. 答. 判卽是說. 乃至果成以

此五雙爲他而說. 說不出五. 以小下明用

章意. 言須識所以者. 豈以方便名同而令

大小理一. 肉復大中仍須簡擇. 乃至權實亦

復如是. 是故方便種種不同. 如三藏敎一向

是小. 全是方便. 肉三藏敎復有初入名爲方

便. 故有體外體內等別. 具如疏文釋方便

品. 不與淨名執恩方便品同. 如華嚴經有

壽量品. 不與法華壽量品同. 小者下. 次正

釋中先釋於小. 初卽小乘觀法之相. 如釋論

下. 示邪析相以顯於正. 初二句立定. 次若

下四句釋責. 次若析下破. 言方分者. 無塵

而已. 有必是色. 色必在方方必有分有十

方分. 次破其更析極微. 析故則盡. 若一塵

可盡則諸塵皆可盡. 若可盡者如何和合而

成於身. 故盡不可. 若不盡者. 若一塵是常

諸皆是常. 若是常者身3應不滅. 故非佛法

正析相也. 析心亦爾. 若一刹那心不可盡

者. 如何復有後刹那生. 後刹那生前心必滅.

經數:一九一二

經名:止觀輔行傳弘決卷第三之四

頁數:二四六

上	欄

若永滅者如何復有後刹那生. 故知刹那念

念生滅非斷非常. 論文下示正析相. 三藏

析法非論本宗. 故云仍明. 亦先觀色次觀

於心. 觀色心時但觀粗細無常無我. 不須

云盡及以不盡. 言從無明生者. 從於過去

一念無明而生諸行. 復由諸行至中陰時.

我之一念無明之心. 復與父母一念無明心

合生於色身. 依報亦由共無明業同感石

砂. 是故依正莫不皆從無明而生. 無明之

體從因緣有. 故使造色亦從因緣. 當知因

果皆從無常. 如何計之爲盡不盡. 觀心亦

爾. 過去刹那感今刹那. 肉今刹那復對外

境因緣故有. 是故念念皆悉無常. 如是推時

何但識於色心無常. 進推心念本來非有. 乃

見法性眞如常住. 如前所明. 不定敎相若

觀無常. 又觀無常卽見佛性. 卽此意也. 若

觀幻化. 又觀幻化及以假等亦復如是. 作

是觀者乃是究竟三道本壞. 何但界內無明

壞耶. 析名下得名之由. 此之析名本在外道.

觀極微色及一刹那若盡不盡. 今觀無常等

亦名析者. 對破外道汝析非正. 何但下. 明

此析法所破功能. 乃至圓敎四門生著. 亦能

破盡. 佛法如甘露見著如多服失理如早

夭. 於外生計如鐵鎖. 於內生計如金鎖.

計由內心故名爲自所起我人與外不別.

皆悉能爲生死作因. 故大論下明用破意.

謂破能計能計是著. 不破所計所計是敎.

乃至未得涅槃而生計著. 豈破涅槃. 此明

敵對破見功能. 若復有人忽宜修於餘觀

中	欄

而破見者. 如第十卷用四種觀. 破見不同.

凡有下依門修觀. 觀卽十法. 世人亦云修

習觀法言1不涉十. 乘壞驢車正南而遊.

故知下正判在小. 次月大者. 亦初示觀法

大人下引能乘人及能詮敎. 驗知是大. 衍中

下引證共乘. 譬如下譬也. 今下合. 可知. 例

如下引例. 凡有例義有反有順. 此中反以

小乘例大. 如小中有大仍名爲小. 何妨大

中有小仍名爲大. 所言下對辨法體. 有兩

重法譬. 先析次體. 初析中云三藏名假等

者. 總攬五陰假名衆生. 生是假名. 陰是實

法. 旣計法實析令入空. 今大乘下次明體

者. 陰與衆生皆不可得是故皆假. 此中雖

以鏡像譬衍. 借使少宗聞鏡像喩. 亦謂爲

實. 如婆沙四十二問云. 水鏡中像爲實不

實. 譬喩者言. 不實. 以鏡面不相入故. 毘曇

者言. 像是有法. 何者. 是色入故爲眼識所

得. 問. 旣不相入云何是實. 答. 旣若干生色

爲色入故. 非一種生色而爲色入. 如因

日因珠生2大. 因月因珠生水. 雖所生各

異. 3非無其實. 緣鏡緣面而生於像非無

像用. 能生眼識非無其實. 響化亦然. 故毘

曇人計像緣起別有一具四大造色. 故是實

有. 衍人所見一切不實. 以像不實喩外不

實. 故以易譬難. 言婆沙譬喩師者. 卽正量

部異師所見. 計不實故亦似衍門所見如

幻. 而非婆沙之宗. 故毘曇師不受斯見. 引

佛在一方木上者. 正示體觀. 論十二云. 佛

在耆□□山. 與諸比丘入王舍城. 道中見

下	欄

有一大方木. 佛敷尼師壇坐其木上告諸

比丘. 若比丘入禪心得自在. 能令此木作

地則成實地. 何以故. 木有地水火風分故.

如一美色. □人見之爲人. 不淨觀者見爲

不淨. 無預之人心無所適. 故隨人見所取

不同. 4令文從義. 而云變金爲土等. 者. 亦

雨金中有土分故. 如木爲土. 又引端[&FFFF]#等

者. 論釋三種有中. 初云端[&FFFF]#析至極微. 總

而觀之. 無常無我. 是爲析空. 復有觀空如

觀此[&FFFF]#. [&FFFF]#本不生今亦不滅. 是故亦與金

土喩同. 金爲土時. 金本無生5金亦不滅.

土爲金時. 土本無生*金亦不滅(云云)乃至

十八空如第五卷說. 故引[&FFFF]#有空性如木

有土性. 以證卽空. 此十八空義通三敎(云

云)復次下釋隨情隨理者. 文中具作共及不

共兩理意者. 重以此文釋於大小. 初明小

6空云佛佛性. 故知三藏空拙. 一向判屬隨

情. 大乘去. 約隨理以明大空. 何者. 三藏雖

空. 此空由於滅事而得. 故名隨事. 若大乘

空. 此空由於卽事而得. 故名隨理. 理卽事

故卽義該深. 故卽空中含於不空. 名爲佛

性. 故幻化空通通通別. 所以用於尋幻等

譬. 言尋幻得幻師者. 譬觀幻化以見通

理. 言尋幻師得幻法者. 譬觀空理以見不

空. 夢喩亦爾. 尋夢得眠尋眠得心. 比幻

可見. 若爾. 尋幻色心得無明下. 卽是合文.

云何以喩而不相應. 但云尋幻得無明尋

無明得佛性. 而不云尋幻得眞尋眞得

佛性耶. 答. 眞諦之理卽是無明. 但深觀眞

經數:一九一二

經名:止觀輔行傳弘決卷第三之四

頁數:二四七

上	欄

卽見佛性. 卽是觀於無明見性. 又世人□

云尋心見性. 不云尋色而得見性. 具置

外色直爾觀陰. 世人何曾見陰佛性. 次明

體法依門修觀. 亦應具含三種四門. 今亦

從總故但云四. 此觀下正判也. 旣云大小

諸門生著□用幻破. 故知一向屬大乘也.

前小門中卽云諸著皆觀無常. 此中衍門旣

具三敎. 卽是三敎. 同用幻化破計若用三

觀破計不同. 兼前成四. 全與第十破見意

同. 若得下斥奪也. 大乘三敎十二門著. 尙須

幻化卽空破之. 終不下比斥也. 老莊尙自不

識小乘能著所著能破所破. 肉大乘中若著

若破. 是故不與佛法少同. 然世講者迷於

名相. 濫禪者惑於正理. 欲將道釋德逍遙之

名. 齊於佛法解脫之說. 豈可得乎. 王□(音目)

夜云. 逍遙者調暢逸豫之意. 夫至理內足無

時不適亡懷應物何往不通. 以斯而遊天

下故曰逍遙. 又云. 理無幽隱逍然而當. 形

無巨細遙然俱適故曰逍遙. 而不知以何

爲理以何爲形. 亡何煩惱遊何天下. 故知

法旣不齊人亦可判. 且置法報以應比之.

優降天殊是非永隔. 捨金輪聖帝之位. 何如

吝於柱史微官. 光明相好丈六金軀何如凡

容六尺之質. 異相無量不可具云. 委如李

仲?著十異九迷以斥佛法. 南山作十喩

九箴用形邪說. 今略其五用甄邪正. 一曰.

老君逆常託牧女而早出. 世尊順化因聖

母而誕生. 二曰. 老聃有生有滅畏患生之

生反招白首. 釋迦垂跡示生示滅. 歸寂滅

中	欄

之滅. 乃耀金軀. 三曰. 重耳誕形居陳州之

苦縣. 能 仁降跡出東夏之神州. 四曰. 白陽

職處小臣2□充藏吏. 不在文王之日. 亦

非隆周之師. 牟尼位居太子身證特尊. 當

昭王之盛年. 爲閻色之敎主. 五曰. 李氏三隱

三顯無敎可依. 假令五百許年猶□龜鶴之

壽. 法王一生一滅示現微塵之容. 八十年間

開演□沙之衆. 凡諸比決其事實多. 具如

甄正辨正. 笑道心鏡. 破邪二敎. 牟子等論. 廣

明異相. 今猶見有不肖之3車. 尙云同是出

家子徒. 有何彼此而相是非. 螢日懸殊者圓

門生著. 著心不入小賢之數. 尙爲三藏有

門所破. 肉復莊老凡鄙見心. 而欲□於佛

法圓理. 如螢對日如山比女. 大品中云. 聲

聞如營火菩薩如日光. 今借比老莊饒之

過分. 山女相絶者. 彼齊物云. 秋女不小泰

山不大. 今不用彼齊物之儀. 借用小小永

絶之文. 故云相絶. 自言道眞等者. 迦葉見

佛現大神變. 內心已知佛力難量. 仍爲矯

言自□慢彼. 而云. 瞿曇雖神不如我道眞.

如此等僻寧不破耶. 在迦葉緣起中. 廣如

律文及瑞應等○次明半滿者. 名在大經.

菩提流支用此判敎未爲盡理. 故玄文破

之. 今此但約法門以論. 肉復餘四共成此

意. 是故且與大小門同. 非判一期義可通

用. 一往且以從別判之. 故以九及十二以

分半滿. 通義具如玄文分別. 或大小俱九俱

十一十二等也. 世傳下破判敎義. 多師所計

總云世傳. 涅槃是滿義稍可通. 餘兼法華

下	欄

乃至華嚴. 如何□半. 流支所判復非通方.

般若去滿不簡二乘義復不可. 三藏爲半

義稍可爾. 今明已下正出今意. 旣扶成大

小準彼所明. 滿通二理兼帶小人. 半唯在

小永隔於大. 方等則具存半滿. 般若法華

涅槃華嚴唯滿不半. 鹿苑唯半不滿. 故知半

滿之語有兼有全. 故不同他剋定齊限○

次明偏圓對前二章以辨通局. 兼以譬顯

於義自明. 初文釋名. 言通別者. 若通途論

之. 名小爲偏於理不失. 但偏義則遠與小

不同. 是故須以此門辨別. 譬如下譬也. 若

此土論月則以十五日爲半. 今云半者. 一

取西方黑白各半. 二取月形增減至半. 月

末爲晦. 4晦暗也. 月初爲朔. 朔*□也. 朔譬

漸初卽弓娥是. 十五日曰望謂十五日日月

相望. 卽滿月也以譬漸極. 故說文云. 月者亦

名望舒. 月望則舒. 今云半者卽用此土上

下兩半. 名爲弦也. 月形如弓滿張弦也. 上

弦月初八九. 下弦二十二三. 5由前月大小

別故. 致使後月兩弦6□促. 今但以弦譬

於半小. 時剋定故從朔至望. 餘闕一日□

譬於偏. 偏義長故. 故云始自弓娥終十四

夜. 以月初出如似娥眉復如弓滿. 故說文

云. 月者亦名□娥亦名常娥. 月初月末□

常如娥. 故知偏半二義不等. 小半下合. 故

大經下引證者. 邪故同偏. 當知迦葉未聞

圓伊常住已前. 皆名爲偏. 唯以下結示. 如

文○四明漸頓者. 初釋名也. 三觀三智次

第而入. 藉者由也. 因空入假因假入中. 故

經數:一九一二

經名:止觀輔行傳弘決卷第三之四

頁數:二四八

上	欄

云藉淺. 爲中道故先修二觀. 爲利他故先

斷已縛. 故云由深. 足極二名有通有別. 通

則俱通初後. 別則極後足初初心所觀萬法

具足. 惑盡德滿至後方極. 此亦下明同異

也. 漸扶於偏頓扶於圓. 旁出異義更互相

成. 大小半滿亦復如是. 三敎下略解. 今更下

料簡. 亦是廣解. 於中初約四句料簡. 乃至

下文約七敎簡. 義正明聞但未若權實章

中. 其名委悉. 初四句中前之二敎是漸非頓

者. 據設敎意而得漸名. 非稟敎者得斯

漸稱. 別敎得爲第三句者. 解頓行漸. 解但

知於頓理而已. 行必經歷□沙劫數. 故知

此敎初從方便. 故方便之言兼具二義. 一

藉地前之方便. 二聞但中之方便. 復次下

約觀敎行證四法分別. 於中且約敎證二

道以釋四法. 故使四法各有權實. 前之二

敎四法俱權. 別敎則三權證實. 圓敎則四法

俱實. 言唯此等者約人則對斥二乘. 約理

則對斥二諦. 敎行二種此說可知. 言入室

等者. 慈室解脫. 忍衣法身. 空座般若. 觀於

三德故云行實. 約六卽位例諸可見. 次前

兩觀下約敎行證人四法. 以簡前之四法將

於三法對證以簡. 此中合觀入行. 三法對

敎以簡權實. 則三法及敎因通果塞故前之

二敎在因則四法俱有. 稟於權敎行於權

行. 以入因位而成因人. 在果則但有成佛

之敎. 無實行人來證此果. 是故無也. 何以

故下釋出無意. 以陸身故□無於行證

及人. 假使用於三十四心但成滅盡. 非佛

中	欄

果相. 又入滅者語未會前. 若至法華轉成

因位. 二乘尙會肉復三祇. 別敎有無似同前

二. 但至初地自會入圓. 故不同前貶成陸

斷. 初地尙爾下擧淺肉深. 言後果者應言

妙覺. 初地尙無何肉妙覺. 以別初地亦能八

相眞因似果. 故須肉之. 以因顯果是故擧

因. 以我之果成他之因. 故云無人. 初地入

住此爲正文. 於敎道文不須疑也. 又敎證

之名亦可通圓. 未入初住名爲敎道. 若

破無明方云證道. 若判權實與別不同.

借於地義以釋圓義. 故四念處云. 別敎唯

斷敎道說故. 圓具二意. 敎道云斷證道不

斷. 故知因人不到果者. 有二義故. 一者因

人縱破十二品失妙覺位. 但成圓家第二

行故. 二者初地卽入初住. 肉到妙覺. 是故

文云何肉後果. 復次前三下約開會簡. 別

亦知中. 今言不知者. 前三不知圓理故也.

法華開竟俱名爲頓. 言雖非卽者. 1非謂

所行開仍非卽. 但判其人昔日所行今開

成頓. 昔行得爲頓家之漸. 非於昔日漸卽

是頓. 故云非卽. 昔行不開尙不名漸. 豈是

漸頓及以卽頓. 今若開竟漸卽是頓. 故云是

菩薩道. 但爲異於初後俱頓. 行昔因說故

云. 漸頓. 依本習入故云各乘. 稱本習故故

云適願. 開其所習故云決了. 法若猶漸何

名經王. 經王本說未開之前. 理元圓妙豈待

會耶. 會已仍漸何名得入. 肉從頓開漸以

機生未轉. 是故致有別接之言. 言別理者.

是通別之別非圓別之別. 然又別理義通圓

下	欄

別. 別帶敎道今置不論. 故涅槃下引例助

釋. 若二乘開權不得入者. 何故大經得二

乘果情慕圓常. 但法華已前情隔謂異. 大經

不隔[&FFFF]#由法華. 故云亦名聞漸顯頓. 又別

接之言義兼二意. 一者法華已前迪斥□汰.

此意正當別理接之但實隱在權說未彰

灼. 二者至法華會名會爲接. 此是接引之

接非交際之接. 是故二義前異後同. 復次四

種下約不定者. 初漸頓四句義當八敎中

二. 次兩重四法義當漸中開四. 是故更約

不定簡之. 不明□密其意準前. 不必倂待

等者. 前三敎人隨位進入必是菩薩. 故云不

必倂待開漸. 所以下譬也. 譬昔聞了因隨

味能發言. 五味者. 泛云味變仍能殺人. 非

謂法華名第五味. 法華名定非不定故. 此

是法華已前約行五味. 今此文中但約機緣

有不定相. 故非全約法華前文. 衆生下合

譬. 言*□促者. 理敎行證遞論*□促. 約時

約行兩種五味. 隨其近遠遞論*□促. 如□

支佛者. 次引支佛以例理發. 小乘之人至

無佛世. 未有敎行而發悟故. 故名理發. 理

發亦爾下引同也圓修之人亦復如是. 若修

未出若聞華嚴. 總名不定總得名乳. 何

者. 凡夫全生. 道理如乳. 華嚴約時復名爲

乳於華嚴中四法復判五味發者. 聞敎如

乳發. 觀行如酪發. 相似如二*□. 增道如

醍□. 相似發證故云相似證發. 於證復發

故云亦是. 問. 增道是定何名不定. 答. 次第

增道名之爲定. 若超證者名爲不定. 亦可

經數:一九一二

經名:止觀輔行傳弘決卷第三之四

頁數:二四九

上	欄

聞敎及觀俱名乳發. 相似位中兼於三味. 則

七信已前名之爲酪. 八信已上名爲二*□.

若前三敎下. 約前三敎敎行證位而發於

圓. 名爲三家入則不定. 是則家博地聞敎

名爲敎發. 內外凡位名爲行發. 至聖位發

名爲證發. 言賢聖者卽賢家之聖. 方便是

賢. 豈更從賢. 復有下. 重更通途釋不定義.

不定名同以義異故. 而非殺人. 先例眞諦.

如從五停爲修無漏. 發得煖解. 非本所

期. 亦得名爲不定自發. 此解起時猶屬有

漏. 故云有漏不心自發. 三惑全在. 故云全

不殺於二照. 惑爲死因因中說果. 是故云

也若修中道去. 正約修中以明不定. 亦非

殺人. 從初發心本修圓常. 粗惑前去義當

無漏. 此之無漏不心自發. 不破無明而非

殺人. 人不見之謂爲漸頓. 復次四種止觀

下. 約漸圓等料簡同異. 先立四敎. 各以因

位名之爲漸. 各以極果名之爲圓. 以此

圓漸二名濫故. 從圓圓下二句互簡. 故此

下結也. 雖復簡之二義仍在. 是故圓果非

三敎果名爲圓圓非漸圓也. 圓因不同前

三敎因. 故云圓漸非漸漸也. 亦應更云漸

圓非圓圓1漸漸非圓漸. 下文釋義四句卽

足. 法華疏者指玄文中. 彼亦具明兩種圓

漸. 及賢聖等四句料簡. 然漸漸下料簡開通.

則有可開不可開故. 故須[&FFFF]#之. 三敎佛人

不可開故. 開前三敎因位之人□皆入圓.

漸漸開之□成圓漸. 何者下釋也. 前三權果

本是圓果. 垂爲三跡. 豈可更開2今成圓

中	欄

佛. 例下例餘四章. 開通亦爾. 大小兼得半

滿漸頓復兼偏圓. 是故但云大小權實. 故

云不煩文也然大小半滿先須分別. 通途

言之. 如大3大者. 或指衍中三敎因人. 或

指衍中二乘之人. 大4小者或指三敎果頭

之人. 或指圓敎因位之人. 或唯指圓極果之

人. 小大者. 或指三藏菩薩之人. 或唯指於

三藏佛果. 大小旣然. 半滿亦爾. 是故不同

權實等三. 今若開通準例說者. 亦望餘三分

齊而說. 言小大 者謂三藏佛. 小小者謂三

藏因人. 大大者5卽指三敎佛果. 大小者謂

三敎因人. 半滿例說亦應可解. 開通進否例

前可知. 觀心往推等者. 諸佛契心如契而

說. 大師亦是推觀而說. 心與法合. 故觀心推

不違法相. 爲不信者. 復引證成頓漸等

義. 四敎之文當分漸圓. 第六□文未見恐是

文誤. 文中不云菩薩者. 以不斷惑同凡

夫故. 6二十二文具如所引. 第九文同. 經最

後云. 善男子. 如牛新生血乳未別. 今□在

前取義便故. 以和血乳在淨乳前. 雪山等

文在二十七. 經云. 雪山有草名曰[&FFFF]#辱. 牛

若食者卽得醍□. 第八又云. 雪山有草名

曰肥□. 牛若食者鈍出醍□. 醍□無有靑

黃赤白. 水草因緣令其色異. 是諸衆生亦以

無明業因緣故. 生於二相. 若無明轉卽變爲

明. 次文又云. 雪山有草名曰肥□. 牛若食

者卽得醍□. 衆生薄福不見是草. 佛性亦

爾. 煩惱覆故不見佛性. 三文同有醍□之

名. 合文少別. 前文修八正道次云轉卽爲

下	欄

名. □是圓意正當今文. 後云煩惱覆故卽

別意也經語意密善須明鑒. 次第八文證不

定者亦恐文誤應在二十七經. 師子吼難

云. 衆生之身六道差別. 云何而言佛性是一.

佛言. 譬如有人置毒乳中. 乃至醍□皆悉

有毒. 乳不名酪乃至醍□. 名字雖變毒味

不失. 若服醍□亦能殺人. 實不置毒於醍

□中. 佛性亦爾. 雖遍五道受別異身. 而是

佛性常一不變. 問. 經譬五道今譬五味. 云

何得同. 答. 人必約法. 大經約人. 遍五道

身宿種不斷. 於五道中毒發不定. 今以五

道聞法歷味義不相違. 旣約聞敎必歷五

味. 卽諸經初八部等是. 方等亦有地獄衆來.

故經一五以譬二五. 於理無傷. 今約下引

例. 以此一科例前後文. 皆應作此料簡引

證. 雖可例此不無小異. 如向分別開通文

意. 觀之可知○五權實者. 初釋名. 此權本

是諸佛妙體. 體內方便故名權謀. 如不思議

權而設於謀. 故曰權謀. 謀謂謀度. 此是不

謀而謀故曰權謀. 非藏通等有謀之權. 此

名謀權. 故引法華以釋權實. 卽是體內之

權故也. 暫用等者暫用法華釋名之文. 來此

以釋權實之名. 問者. 何意用權復用實耶.

答意者. 初總明用敎之意. 衆生機薄以權

成熟. 若機熟已開權廢權. 施開廢等. 皆約

四悉. 爲是義故具用權實. 次明興廢之相.

五味判者. 若不約五味無以顯於法華實

部. 是故下結敎意. 今更下開也. 前約四悉

展轉興廢. 未是約時約部永廢. 故知前文

經數:一九一二

經名:止觀輔行傳弘決卷第三之四

頁數:二五○

上	欄

但是判也. 故約料簡以明於開. 則四敎皆

實. 又四種下. 以敎望理而論權實. 則理實

敎權. 敎中雖有權實之名. □是爲他不獲

而說. 故名爲彊. 等是下徵難也. 敎中權實

旣□彊名. 何不將實爲權名權爲實. 以有

下答. 今言彊者. 約有說邊名爲彊說. 彊卽

是權名說爲樹. 直約說邊不可權實互相

混雜. 又此下. 更判敎中. 若權若實皆非權

實. 何以故下釋也. 以此權實皆非權非實.

不可作權實說. 此非權非實下示同. 雖雙

非權實. 不得異於如向所明開權之實. 向

以下重示不異之理. 以開權故見於實理.

此之實理□是向來兩重雙非. 一者雙非樹

實二理. 二者雙非說權理實. 皆是約理不

可說故. 故知此理卽前實理. 若異者下遮

於異義. 若雙非之理異於實理. 實理之外應

有別理. 旣無能照別理1之慧. 又無所照別

理之境. 故實理外無別雙非. 對權下釋無

別理所以. 對破權敎故說實敎. 是則有權

有實實亦詮理. 若廢權實之敎則云非權

非實廢敎亦是顯於一實. 對破理敎亦是

顯於一實. 是故雙非之理不異一實之理.

卽敎下開敎顯理. 廢敎廢權尙卽顯理. 肉

卽文字是實相理. 當知權實之敎亦不當

於權實. 此之雙非又不異於前雙非故. 故

云無二無別. 隨說異故不合. 理不殊故不

散. 非樹非實下. 以一止觀結. 觀故下辨異

名. 此非但下總結也. 如向所開權實俱理

理無權實故皆不當權之與實. 猶屬等者.

中	欄

恐2聞雙非復謂過實. 是故結云祇是顯

實. 問. 玄文諸義□先開後廢. 如向所引何

故先廢後開. 答. 玄文約喩如世蓮華必先開

後落. 此從法便故先廢後開. 旣廢權已實

則可見. 義之如開. 又此廢文與彼稍異. 彼

約法華廢前權部權敎. 復須開前權部權

敎. 今約諸文展轉相廢. 猶似未開故在開

前. 今具二義故廢在前. 又廢同於待開同

於絶待前絶後未失常規. 又楞伽人云. 此

經開權與法華義等. 若爾. 何故前後諸文.

皆斥二乘及以外道. 故第三云. 一切愚夫禪

者謂二乘. 此斥三藏也. 二觀察禪. 謂離自

他得人無我. 亦離外道. 豈非通敎. 三眞如

禪. 謂知念不起. 豈非別敎. 四如來禪. 謂入

佛地. 豈非圓敎. 故知彼經猶存權乘. 以大

斥小亦與前明位義意同. 卷末又云. 一乘

道者. 唯如來得. 非外道二乘梵天之所得

也. 豈與法華邪見嚴王. 五逆調達. 畜生龍

女. 敗種二乘. 皆悉得記作佛耶. 問爲實施權

下. 更料簡理敎接義也. 從初至接入何位

總有五問. 以一問字該下五文. 一問爲權

爲實. 二問何意不預四數. 三問何故但接

於通. 四問何位被接. 五問接入何位. 答中

具答五問. 仍爲兩重. 初約敎. 次約諦. 初

約敎中. 答初問者. 被別接人不必盡證.

是故則有權實不同. 四敎下答第二問. 以

別接者但用別敎之終. 已如前說. 諸敎下

答第三問. 玄文具膽以圓接通以圓接別.

彼約敎道. 於敎道中或以權敎接權. 或

下	欄

以實敎接權. 今但約敎所詮理邊. 但以權

理初實理接於義略足. 是故但云內外交

際須立一接. 餘如前辨. 若齊下答第四問.

八地方接此據下根. 九地下答第五問. 從

下根來多至初地. 中上入者此卽不定. 又案

位入則在地前. 勝進入者則至初地. 言九

地伏十地破者. 仍本立名名九十地. 入別

圓敎. 應云初地及以初住. 若就下約諦以

答. 但答四問闕答第二. 以第二問但問何

意不預四數. 非正顯理. 故略不答. 答四

問中仍不次第. 初答第一問者. 空中合論.

空卽是權. 中卽是實. 破見思下答第四問. 卽

第八地方被接也. 問. 何故須至第八方接.

答. 爲欲示於眞內中故. 故待證空方爲

點示. 令深觀空卽見不空. 若爾. 中上二根

其義云何. 答. 中上二根亦見眞已方示中

空. 但前二根眞空尙淺是故說敎多附下根.

聞已下答第五問. 但云別位不語位名者.

一以入者不定其位. 二者別在初地. 以地

前位與前敎共. 故指初地名爲別位. 猶如

圓敎始終俱圓. 若判圓位則在初住三藏

菩薩下答第三問. 菩薩伏惑已如前說. 兩敎

二乘法華方會. 亦不論接. 問. 法華玄云. 接

非會義. 今約法華□應應論會. 何故論接

答. 前後諸文會義非一. 今論修觀亦可重

述法華前敎以例行人. 論於敎門通塞之

相. 是故明之未妨於會. 肉接在菩薩與會

不殊. 又前後文處處皆明可思議等. 但3於

顯爲不思議故. 前待後絶. 次第應然. 何須